তাহলে কি টেস্ট ক্রিকেটে ব্যাকগিয়ারে চলছে বাংলাদেশ? মাহমুদউল্লাহ যে বিষয়টি সামনে আনলেন তা উদ্বেগজনক ও আশঙ্কাজনক,‘আপনাকে টেস্ট ক্রিকেট নিয়ে গভীরভাবে ভাবতে হবে। আমরা শেষ আট ইনিংসে রান করতে পারিনি। বোলাররা যথেষ্ট ভালো বোলিং করেছে। প্রতিপক্ষকে অল্প রানে আটকে ফেলছে। ব্যাটসম্যানরা ভালো করছে না। ওয়ানডে ফরম্যাটে ভালো ছন্দে আছে। কিন্তু ওই ডিসিপ্লিনটা হয়তো আমরা টেস্ট ক্রিকেটে নিতে পারছি না। অবশ্যই এটা চিন্তার বিষয়। আমাদের এটা খুব ভালোভাবে চিন্তা করতে হবে। কারণ এভাবে ব্যাট করতে থাকলে মনে হয় না আমরা টেস্ট ক্রিকেটে কোনো অবস্থানে থাকব! এটা আমাদের ইমেজের ইস্যু। আমাদের অবশ্যই শক্তভাবে ফিরে আসতে হবে। অন্যথায় এভাবে টেস্ট খেলার কোনো অর্থ নেই।’